Author: Asta Urb
Company: Haapsalu Linnavalitsus

K O R R A L D U S

Haapsalu,								15.juuni 2006 nr 493

Projekteerimistingimuste kinnitamine 
(Sireli tn 4, Haapsalu)

Läbi vaadanud Ergo Ojasoo (Sireli tn 4, Haapsalu) 07.06.2006 esitatud taotluse nr 7-2.15/3379 Sireli tn 4 krundil asuva elamu juurdeehitusprojekti projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004.a määruse nr 47 § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, § 31, Haapsalu põhimääruse § 35 lg 1 p 3, § 63 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Sireli tn 4, Haapsalu asuva elamu juurdeehitusprojekti projekteerimistingimused nr 26-06 (lisatud).
2.	Korraldus teha teatavaks Ergo Ojasoo’le (Sireli tn 4, Haapsalu) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 26 06  “09” juuni  2006

Tingimused kinnitatud:
Haapsalu Linnavalitsuse korraldusega nr 493 
07.juuni 2006

Projekti nimetus | Elamu juurdeehitusprojekt
Krundi asukoht | Sireli tn 4, Haapsalu
Taotleja nimi | Ergo Ojasoo

Krundi andmed

katastritunnus 18301:014:0070,  kinnistusraamatu registriosa nr 55332
pindala 848m^2, maakasutuse sihtotstarve - 100% väikeelamumaa

Projekti koostamisel arvestada alljärgnevat: |

1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
4.	Arvestades Sireli tänava ehitusjoont, on võimalik kavandada juurdeehitus kõrge viilkatusega elamu lõunapoolsele küljele Toominga tänava äärde.
5.	Juurdeehitus liita olemasoleva elamuga üheks terviklikuks hooneks kasutades samasuguseid viimistlusmaterjale, katusekaldeid.
6.	Katuseharjajoon võib olla paralleelne või risti Toominga tänavaga.
7.	Katusekatte materjaliks soovitavalt katusekivi või plekk.
8.	Projekti mahus anda hoone välisviimistluse värvilahendus. 
9.	Krundi tänavapoolsele piirile kavandada  tänavale iseloomuliku kõrgusega puitväravad. Kruntidevahelised piirded võivad olla haljastusega tihendatud metallvõrgust.
10.	Parkimine lahendada kinnistu piires. 
11.	Lahendada krundi heakorrastus, haljastus ning olmeprügi kogumine.
12.	Amortiseerunud kuurid võib lammutada ja nende asemele projekteerida uue abihoone.
13.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
14.	Kui projekteeritakse ehitusi naaberkrundile lähemal kui 4m, kooskõlastada projekt vastava naaberkrundi omanikuga.
Ehitusloa saamiseks esitada Linnavalitsusele kooskõlastustega       köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..……………………………..     Anu Joost
Ehitusjärelevalveinsener   …………………………….     Mati Jets
Käesolevad tingimused on kehtivad kahe aasta jooksul alates nende kinnitamisest